OpenLLM-France/wikimedia huggingface dataset:
# Festival Nacional de Poesia de Sant Cugat

El Festival Nacional de Poesia de Sant Cugat és un festival poètic que se celebra anualment a Sant Cugat del Vallès. Va començar el 1998 amb el nom de Nit de Poesia, nom que mantindria fins al 2000. Des de llavors un total de 228 poetes han participat en les activitats, espectacles poètics i recitals d'aquest festival, que amb l'edició de 2015 arribaren a 245. És promogut per l'Ajuntament de Sant Cugat del Vallès i el Departament de Cultura de la Generalitat de Catalunya i organitzat pel Teatre-Auditori Sant Cugat i la Institució de les Lletres Catalanes i és un cicle de poesia que pretén apropar la poesia al públic amb quatre dies d'activitats poètiques arreu de la ciutat de Sant Cugat per culminar amb un recital poètic escenificat.

## Referències

* ↑ «Presentació del Festival Nacional de Poesia de Sant Cugat». Diputació de Barcelona, 10-09-2015 [Consulta: 11 setembre 2015].
# Alfred Romer

Alfred Sherwood Romer (28 de desembre de 1894 - 5 de novembre de 1973) va ser un paleontòleg i anatomista nord-americà que es va especialitzar en evolució vertebrada.
Alfred Romer va néixer a White Plains, Nova York, i va estudiar en el col·legi Amherst i la Universitat de Colúmbia. Es va unir al departament de geologia i paleontologia de la Universitat de Chicago com a professor adjunt en 1923. Va ser un investigador i mestre actiu. El seu programa de col·leccionisme va afegir importants espècimens del paleozoic al Museu Walker de paleontologia. El 1934, va ser decretat professor de biologia a la Universitat Harvard. El 1946, es va fer també director del Museu d'Anatomia Comparada de Harvard.
Romer era molt entusiasta en investigar evolució vertebrada. Comparant dades de paleontologia, anatomia comparada, i embriologia, va ensenyar els canvis bàsics estructurals i funcionals que ocorrien durant l'evolució dels peixos cap als primers tetràpodes. Sempre va emfatitzar la importància evolucionaria de les relacions entre la forma, funció i ambient dels animals.

## Obres

* Romer, A.S. 1933. Vertebrate Paleontology. University of Chicago Press, Chicago. (2ª ed. 1945; 3ª ed. 1966)
* Romer, A.S. 1933. Man and the Vertebrates. University of Chicago Press, Chicago. (2ª ed. 1937; 3ª ed. 1941; 4ª ed. retitulada The Vertebrate Story, 1949)
* Romer, A.S. 1949. The Vertebrate Body. W.B. Saunders, Philadelphia. (2ª ed. 1955; 3ª ed. 1962; 4ª ed. 1970)
* Romer, A.S. 1949. The Vertebrate Story. University of Chicago Press, Chicago (4ª ed. de Man and the Vertebrates)
* Romer, A.S. 1956. Osteology of the Reptiles. University of Chicago Press, Chicago
* Romer, A.S. 1968. Notes and Comments on Vertebrate Paleontology. University of Chicago Press, Chicago
* Romer, A.S. & T.S. Parsons. 1977. The Vertebrate Body. 5th ed. Saunders, Filadèlfia.

## Referències

* ↑ «Daniel Giraud Elliot Medal». National Academy of Sciences. [Consulta: 15 febrer 2011].
* ↑ «Mary Clark Thompson Medal». National Academy of Sciences. [Consulta: 15 febrer 2011].
* ↑ Andrew Herrmann «Grad student finds 'pre-dinosaur'». Chicago Sun-Times, 20-07-2007 [Consulta: 29 març 2015]. Arxivat 2008-10-13 a Wayback Machine. «Còpia arxivada». Arxivat de l'original el 2008-10-13. [Consulta: 29 març 2015].
* ↑ cita doi: 10.1126/science.1143325
# College Station (Texas)

College Station és una població dels Estats Units a l'estat de Texas. Segons el cens del 2006 tenia 74.125 habitants.

## Demografia

Segons el cens del 2000, College Station tenia 67.890 habitants, 24.691 habitatges, i 10.370 famílies. La densitat de població era de 651,1 habitants/km².
Dels 24.691 habitatges en un 21% hi vivien nens de menys de 18 anys, en un 32,2% hi vivien parelles casades, en un 6,8% dones solteres, i en un 58% no eren unitats familiars. En el 27,1% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,98.
Per edats la població es repartia de la següent manera: un 14,4% tenia menys de 18 anys, un 51,2% entre 18 i 24, un 21,3% entre 25 i 44, un 9,4% de 45 a 60 i un 3,6% 65 anys o més.
L'edat mediana era de 22 anys. Per cada 100 dones de 18 o més anys hi havia 104 homes.
La renda mediana per habitatge era de 21.180$ i la renda mediana per família de 53.147$. Els homes tenien una renda mediana de 38.216$ mentre que les dones 26.592$. La renda per capita de la població era de 15.170$. Aproximadament el 15,4% de les famílies i el 37,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- College Station». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- College Station». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# San Xurxo da Mariña

San Xurxo da Mariña és una parròquia del municipi gallec de Ferrol, a la província de la Corunya. Es troba a l'oest del terme municipal, a la costa atlàntica. Hi ha diverses platges a la zona i un alt nombre de segones residències.
L'any 2015 tenia 410 habitants agrupats en 2 entitats de població: Vila da Area (209 habitants) i Vila da Eirexa (201 habitants).

## Referències

* ↑ Instituto Galego de Estatística
# Vídeo (banda)

Vídeo va ser un grup musical valencià dels anys 80 d'estil tecno-pop. La seua cançó més coneguda va ser «La noche no es para mi».

## Història

Els components inicials del grups varen ser Carlos Solís (baix elèctric), Vicente Chust (guitarra), José Manuel Moles (guitarra), Puchi Balanzá (bateria), Pepa Villalba †(veu principal) i Sissi Álvarez (cors i sintetitzadors).
El seu primer disc va ser un senzill amb dues cançons "La noche no es para mi" i "Fria y automática" (Zafiro, 1982). La primera cançó va tindre un gran èxit i es va editar un maxi-single amb les dues mateixes cançons i una altra "Pacto diabólico" (Zafiro, 1983). Finalment, el mateix any van editar un àlbum complet "Videoterapia" (Zafiro, 1983).
Durant l'any 1984 José Manuel deixa el grup però aconsegueixen editar el seu segon àlbum "Código secreto" (Zafiro). Poc després d'aquesta gravació Puchi Balanzá deixa el grup per malaltia i es substituït per José Payá.
Tardaran dos anys en enregistrar un nou disc "Relatos de diez mundos" (Zafiro), que degut a la ruïna de la discogràfica s'edita sense a penes promoció.
El seu quart àlbum l'editen el 1989, "Una brisa de amor" (Twins) i a finals d'aquest any realitzen el seu darrer concert a València.

### Retorn

En 2011 Vídeo presenta la seva nova formació, liderada per José Manuel Moles i Vicente Chust, els dos components originals i amb una nova cantant: Nita.
Fan un disc "DosMilOnce" on actualitzen els seus grans èxits i on inclouen també una versió de la cançó "Embrujada" de Tino Casal.
A la fi de juliol de 2013 editen un nou tema inèdit que es va titular "Blue Jail" i a l'agost de l'any següent es publica el videoclip d'aquesta cançó.

## Àlbums

* «Vídeoterapia» (1983)
* «Código secreto» (1984).
* «Relatos de diez mundos» (1986).
* «Brisa de amor» (1989).
* «DosMilOnce» (2011).

## Referències

* ↑ «Video: La noche no es para mi». Youtube. [Consulta: 14 maig 2023].
* ↑ «Pepa Villalba: la voz que despertó al pop valenciano». Cadena Ser. Arxivat de l'original el 14 de maig 2023. [Consulta: 14 maig 2023].
* ↑ «Video». Lafonoteca.com. [Consulta: 14 maig 2023].
* ↑ Pérez de Ziriza, Carlos. Historia del pop-rock valenciano en 75 nombres esenciales. Sargantana, 2020, p. 94 - 97. ISBN 9788412225679.
* ↑ «Video». [Consulta: 14 maig 2023].
* ↑ «Video». Discog.com. [Consulta: 14 maig 2023].
# Franciszek Macharski

Franciszek Macharski (Cracòvia, 20 de maig de 1927 - 2 d'agost de 2016) fou un cardenal polonès de l'Església Catòlica. Va ser arquebisbe de Cracòvia succeint el cardenal Karol Wojtyła a la seu de Sant Estanislau fins a la seva dimissió el 2005. Va ser elevat al cardenalat el 1979.

## Biografia

Franciszek va néixer el 1927, sent el petit de quatre germans. Durant la Segona Guerra Mundial treballà com a mà d'obra, ingressant al seminari de Cracòvia, on estudià teologia. Va ser ordenat prevere a l'abril de 1950 pel cardenal Adam Stefan Sapieha. Fins al 1956 va ser vicari en una parròquia prop de Bielsko-Biała, sent enviat a la universitat de Friburg, Suïssa, per continuar els seus estudis teològics, i rebent el doctorat el 1960.
Macharski va ser nomenat arquebisbe de Cracòvia al desembre de 1978 pel Papa Joan Pau II, que l'havia precedit a la seu fins a la seva elecció al Papat a l'octubre de 1978. Macharski va ser consagrat bisbe pel mateix Joan Pau II a la basílica de Sant Pere del Vaticà el 6 de gener de 1979 i va prendre possessió de la seu de Cracòvia el 28 de gener de 1978, quan aquesta es trobava a la catedral de Wawel.

### Cardenal

L'arquebisbe Macharski va ser creat cardenal al juny de 1979, en el primer consistori del nou Papa, rebent el títol de cardenal prevere de San Giovanni a Porta Latina. Només feia sis mesos que havia estat consagrat bisbe.
El cardenal Macharski es retirà com a arquebisbe de Cracòvia el 3 de juny de 2005. Un cop se li acceptà la dimissió, esdevingué arquebisbe emèrit de Cracòvia, i va ser succeït a la seu pel secretari privat de Joan Pau II, l'ara cardenal Stanislaw Dziwisz.

## Honors

    Gran Creu de l'orde Polònia Restituta
    Cavaller de l'orde del Somriure - 1998
    Medalla d'Honor de Cracòvia
    Cavaller de la Legió d'Honor – 22 de gener de 2007
    Comanador de la Creu al mèrit de la República Federal d'Alemanya
    Cavaller de l'orde de Malta

## Referències

* ↑ Gazeta Wyborcza, «Kardynał Franciszek Macharski - sylwetka».
* 1 2 «Catholic Agency News». Arxivat de l'original el 2012-05-10. [Consulta: 30 març 2014].
* ↑ Historia Diecezji: Biskupi krakowscy (Kraków bishops). Kuria Archidiecezji Krakowskiej, 2009. Pages 1–3. Retrieved December 23, 2012. (polonès)
# Majabat al Koubra

Majabat al Koubra és una regió del Sàhara explorada i estudiada per Théodore Monod el qual va publicar un llibre amb aquest títol. L'escriptor àrab Abu-Ubayd al-Bakrí va ser qui li va donar aquest nom àrab que significa “el gran encreuament”. És la part més inhòspita i deshabitada del Sàhara. Només s'hi troben set espècies de plantes vasculars quan a la part nord del Sàhara se n'han comptabilitzades 1.100. Aquest territori s'estén des de l'erg Chech al penya-segat Tichit-Oualata i dels altiplans d'Adrar des Ifoghas i de Tagant a una línia Tomboctou-Araouane-Taoudeni. En la terminologia en anglès es tracta d'un “empty quartier” (districte buit).

## Referències

* Persee.fr
# Alfredo Bonnard

Alfredo Bonnard (Guayaquil, 1931) és un exfutbolista equatorià de la dècada de 1950.
Fou 20 cops internacional amb la selecció de l'Equador entre 1953 i 1965.
Pel que fa a clubs, defensà els colors de Panamá, Everest, Norte América, Unión Deportiva Valdez, Patria i Barcelona SC.

## Referències

* ↑ Ecuador - International Appearances by Player a rsssf
* ↑ Perfil a 11v11.com
* ↑ Bonnard: Un arquero sensacional. Podía jugar de esmoquin sin arrugarse Arxivat 2019-01-21 a Wayback Machine. a 03 MAR 2016, expreso.ec
* ↑ Bonnard, la leyenda del fútbol, 10 de març del 2003 a eluniverso.com
* ↑ Alfredo Bonnard, el mejor arquero de Sudamérica en 1953, Memorias Porteñas, 3 abril 2016
# College Park (Geòrgia)

College Park és una població dels Estats Units a l'estat de Geòrgia. Segons el cens del 2000 tenia 20.382 habitants.

## Demografia

Segons el cens del 2000, College Park tenia 20.382 habitants, 7.810 habitatges, i 4.600 famílies. La densitat de població era de 810,5 habitants per km².
Dels 7.810 habitatges en un 35,1% hi vivien nens de menys de 18 anys, en un 22,9% hi vivien parelles casades, en un 28,2% dones solteres, i en un 41,1% no eren unitats familiars. En el 30,1% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,24.
Per edats la població es repartia de la següent manera: un 30,2% tenia menys de 18 anys, un 14,4% entre 18 i 24, un 35,7% entre 25 i 44, un 14,9% de 45 a 60 i un 4,8% 65 anys o més.
L'edat mediana era de 27 anys. Per cada 100 dones de 18 o més anys hi havia 87,8 homes.
La renda mediana per habitatge era de 30.846 $ i la renda mediana per família de 32.655 $. Els homes tenien una renda mediana de 26.644 $ mentre que les dones 22.412 $. La renda per capita de la població era de 14.371 $. Entorn del 16,9% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- College Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- College Park». American Fact Finder. Oficina del Cens dels Estats Units, 12-01-2010.
# Sau (desambiguació)

«Sau» té aquests significats:
* Sau, grup de rock català
* Vilanova de Sau, municipi de la comarca d'Osona
* Pantà de Sau, embassament del riu Ter creat per una presa situada al municipi de Vilanova de Sau
* Sant Romà de Sau, entitat de població del municipi de Vilanova de Sau a la comarca d'Osona
* Victòria Sau i Sánchez (Barcelona, 1930), feminista i psicòloga catalana
# Wurfbainia

Wurfbainia és un gènere de plantes herbàcies de la família Zingiberaceae. Anteriorment s'havia col·locat com a sinònim d'Amomum.

## Distribució

L'àrea de distribució nativa d'aquest gènere es troba a les zones de l'Himàlaia, el sud de la Xina, Indoxina i l'oest i centre de Malèsia.

## Taxonomia

El gènere va ser descrit per Paul Dietrich Giseke i publicat a Praelectiones in ordines naturales plantarum (pàg. 199-206), el 1792.

## Etimologia

«Wurfbainia» és el nom genèric atorgat en honor de Johann Siegmund Wurffbain (o Wurfbain) (1613-1661), un dels primers viatgers alemanys de les Índies Orientals del segle xvii.

## Espècies

Comprèn 32 espècies acceptades i 2 subespècies:
* Wurfbainia aromatica (Roxb.) Škorničk. i A.D.Poulsen, 2018
* Wurfbainia bicorniculata (K.Schum.) Škorničk. i A.D.Poulsen, 2018
* Wurfbainia biflora (Jack) Škorničk. i A.D.Poulsen, 2018
* Wurfbainia blumeana (Valeton) Škorničk. i A.D.Poulsen, 2018
* Wurfbainia compacta (Sol. ex Maton) Škorničk. i A.D.Poulsen, 2018
* Wurfbainia elegans (Ridl.) Škorničk. i A.D.Poulsen, 2018
* Wurfbainia ellipticarpa Kaewsri, 2022
* Wurfbainia geostachyoides Kaewsri, 2022
* Wurfbainia glabrifolia (Lamxay i M.F.Newman) Škorničk. i A.D.Poulsen, 2018
* Wurfbainia globosa Kaewsri, 2022
* Wurfbainia gracilis (Blume) Škorničk. i A.D.Poulsen, 2018
* Wurfbainia graminea (Wall. ex Baker) Škorničk. i A.D.Poulsen, 2018
* Wurfbainia hedyosma (I.M.Turner) Škorničk. i A.D.Poulsen, 2018
* Wurfbainia longiflora Kaewsri, 2022
* Wurfbainia longiligularis (T.L.Wu) Škorničk. i A.D.Poulsen, 2018
* Wurfbainia micrantha (Ridl.) Škorničk. y A.D.Poulsen, 2018
* Wurfbainia microcarpa (C.F.Liang i D.Fang) Škorničk. i A.D.Poulsen, 2018
* Wurfbainia mindanaensis (Elmer) Škorničk. i A.D.Poulsen, 2018
* Wurfbainia mollis (Ridl.) Škorničk. i A.D.Poulsen, 2018
* Wurfbainia neoaurantiaca (T.L.Wu, K.Larsen i Turland) Škorničk. i A.D.Poulsen, 2018
* Wurfbainia palawanensis (Elmer) Škorničk. i A.D.Poulsen, 2018
* Wurfbainia parviflora Kaewsri, 2022
* Wurfbainia quadratolaminaris (S.Q.Tong) Škorničk. i A.D.Poulsen, 2018
* Wurfbainia rubrofasciata Docot i Domingo, 2022
* Wurfbainia schmidtii (K.Schum.) Škorničk. i A.D.Poulsen, 2018
* Wurfbainia staminidiva (Gobilik, A.Lamb i A.D.Poulsen) Škorničk. i A.D.Poulsen, 2018
* Wurfbainia tenella (Lamxay i M.F.Newman) Škorničk. i A.D.Poulsen, 2018
* Wurfbainia testacea (Ridl.) Škorničk. i A.D.Poulsen, 2018
* Wurfbainia uliginosa (J.Koenig) Giseke, 1792
* Wurfbainia vera (Blackw.) Škorničk. i A.D.Poulsen, 2018
* Wurfbainia villosa (Lour.) Škorničk. i A.D.Poulsen, 2018
** Wurfbainia villosa var. villosa
** Wurfbainia villosa var. xanthioides (Wall. ex Baker) Škorničk. i A.D.Poulsen, 2018
* Wurfbainia yingyongii Kaewsri, 2022

## Referències

* 1 2 «Wurfbainia» (en anglès). Plants of the World Online. Kew Science.
* ↑ «Wurfbainia» (en anglès). Tropicos (Missouri Botanical Garden).
* ↑ Giseke, Paul Dietrich. Praelectiones In Ordines Naturales Plantarum (en llatí). Impensis Benj. Gottl. Hoffmanni, 1792, p. 226.

## Vegeu també

* Amomum
# Vincent Kigosi

Vincent Kigosi (16 de maig de 1980) és un actor i cineasta tanzà. Conegut en l'ambient cinematogràfic del país africà com Ray, va iniciar la seva carrera l'any 2000 i ha figurat en produccions com Sikitiko Langu, Oprah, Johari i Danger Zone. Juntament amb l'actriu Blandina Chagula, Kigosi va fundar la productora RJ Company.

## Referències

* ↑ «I acted my own movie to be recognized in film industry» (en anglès). All Africa. [Consulta: 22 octubre 2020].
* ↑ Saul, Mahir; Austen. Viewing African Cinema in the Twenty-First Century: Art Films and the Nollywood Video Revolution (en anglès). Ohio University Press, 2010-10-12. ISBN 978-0-8214-1931-1.
* ↑ «Uwanja wa Ndege wa Kimataifa Tanzania wakumbwa na kashfa ya wizi» (en anglès). Mwananchi. [Consulta: 23 octubre 2020].

## Enllaços externs

* Vincent Kigosi a Internet Movie Database (anglès)
# Francisco de Solís

«Francisco de Solís» té aquests significats:
* Francisco de Solís Quiñones y Montenegro (? – 1545), metge, sacerdot, secretari del papa Pau III.
* Francisco de Solís Osorio, governador de Puerto Rico i de Yucatán (segle xvi).
* Francisco de Solís y Casáus (1601 - ?), militar espanyol
* Francisco de Solís (1620 - 1684), pintor espanyol
* Francisco Solís Hervás (1657 - 1716), religiós mercedari espanyol.
* Francisco de Solís y Casanova (1695 - ?), alcalde ordinari de Mérida, Yucatán
* Francisco de Solís y Folch de Cardona (1713 - 1775), cardenal espanyol, bisbe de Córdoba i Sevilla.
# Léon Mart

Léon Mart (Esch-sur-Alzette, 18 de setembre de 1914 - Esch-sur-Alzette, 14 de juliol de 1984) fou un futbolista luxemburguès de la dècada de 1930.
Fou 24 cops internacional amb la selecció luxemburguesa.
Pel que fa a clubs, defensà els colors de CS Fola Esch.

## Referències

* ↑ Léon Mart - Goals in International Matches - RSSSF
* ↑ Record at FIFA Tournaments Arxivat 2014-11-14 a Wayback Machine. - FIFA
* ↑ «Léon Mart's profile at Sports Reference.com». Arxivat de l'original el 2020-04-18. [Consulta: 8 desembre 2018].
* ↑ Profile Arxivat 2012-07-24 at Archive.is - Association Luxembourgeois des Olympiens
* ↑ Léon Mart a worldfootball.net
# Fuencemillán

Fuencemillán és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 125 | 130 | 137 | 108 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# College Road Trip

College Road Trip és una pel·lícula de comèdia infantil dels Estats Units del 2008 dirigida per Roger Kumble protagonitzada per Raven-Symoné i Martin Lawrence.

## Sinopsi

Escollir universitat pot ser un dels moments més emocionants de la vida d'una noia... si no és que un pare hiperprotector no hi estigui preparat. La Melanie (Raven-Symoné) està entusiasmada amb aquest primer pas per independitzar-se i organitza un pla de noies per recórrer en cotxe diverses universitats. Però quan el seu pare, cap de policia (Martin Lawrence), insisteix a escortar-les, la Melanie es troba que el viatge dels seus somnis s'ha convertit en un malson ple de moments còmics i molts enrenous.
# Xakmati v SSSR

Xakmati v SSSR (rus: Шахматы в СССР; Escacs a la Unió Soviètica) va ser un revista d'escacs soviètica que es va publicar entre el 1931 i el 1991. Va ser editada per Viatxeslav Ragozin durant uns quants anys. Iuri Averbakh també en va ser editor. Des del 1921 o 1925 fins al 1930 es va titular Xakmati Listok (Papers d'escacs) i fou editada per Alexander Ilyin-Genevsky. El tiratge era de 55.000 exemplars. Va ser publicada per la Federació d'Escacs de la Unió Soviètica.

## Referències

* ↑ Brace, Edward. An Illustrated Dictionary of Chess, 1977. ISBN 1-55521-394-4.
# Vincent Lavenu

Vincent Lavenu (Briançon, Alts Alps, 12 de gener de 1956) és un director esportiu d'un equip ciclista i antic ciclista francès, que fou professional entre 1983 i 1991.
Durant la seva carrera esportiva combinà el ciclisme en pista, en què destaca una victòria al campionat nacional d'americana de 1984, amb la carretera, on el seu palmarès es limita a un parell d'etapes en curses com la Ruta del Sud i la Volta a Portugal. Un cop retirat com a ciclista, el 1992 passà a desenvolupar tasques de director esportiu i de mànager a l'equip AG2R La Mondiale, antigament anomenat Casino i AG2R Prévoyance.

## Palmarès

* 1979
** 1r a la Niça-Les Orres-Niça
** 1r al Circuit des Cévennes
* 1981
** 1r al Circuit de Saône-et-Loire
* 1984
** Campió de França d'americana, amb Michel Charréard
* 1987
** 1r a la Ronda dels Pirineus mediterranis
* 1988
** Vencedor d'una etapa a la Volta a Portugal
* 1990
** Vencedor d'una etapa a la Ruta del Sud

### Resultats al Tour de França

* 1989. 65è de la classificació general

## Enllaços externs

* Fitxa a sitiodeciclismo.net'